**GUVERNUL ROMÂNIEI**

***Hotărâre pentru modificarea art. 4 din Hotărârea Guvernului nr. 517/2014 privind intensitatea maximă a ajutorului de stat regional în perioada 2014-2020 pentru investiţii iniţiale***

În temeiul art. 108 din Constituția României, republicată, şi având în vedere prevederile [Tratatului privind funcţionarea Uniunii Europene](https://sintact.ro/#/dokument/79113384?cm=DOCUMENT), în special articolul 108, precum și prevederile Regulamentului (UE) [2015/1588](https://sintact.ro/#/dokument/79152095?cm=DOCUMENT) al Consiliului din 13 iulie 2015 privind aplicarea articolelor 107 şi 108 din [Tratatul privind funcţionarea Uniunii Europene](https://sintact.ro/#/dokument/79113384?cm=DOCUMENT) anumitor categorii de ajutoare de stat orizontale, ale Comunicării Comisiei nr. C 224/8.7.2020 privind prelungirea aplicării și modificările Orientărilor privind ajutoarele de stat regionale pentru perioada 2014-2020, ale Orientărilor privind ajutoarele de stat pentru promovarea investițiilor de finanțare de risc, ale Orientărilor privind ajutoarele de stat pentru protecția mediului și energie pentru perioada 2014-2020, ale Orientărilor privind ajutoarele de stat pentru salvarea și restructurarea întreprinderilor nefinanciare aflate în dificultate, ale Comunicării Comisiei privind criteriile pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun, ale Comunicării Comisiei privind cadrul pentru ajutoarele de stat pentru cercetare, dezvoltare și inovare și ale Comunicării Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt, precum şi ale Deciziei Comisiei Europene nr. C (2020) 6627 final din 05.10.2020 de prelungire a hărții regionale 2014-2020 pentru România,

Guvernul României adoptă prezenta hotărâre.

**Articol unic**

Articolul 4 din Hotărârea Guvernului nr. 517/2014 privind intensitatea maximă a ajutorului de stat regional în perioada 2014-2020 pentru investiţii iniţiale, publicată în Monitorul Oficial al României, Partea I, nr. 479 din 28 iunie 2014, se modifică şi va avea următorul cuprins:

Art. 4 „Prezenta hotărâre se aplică până la data de 31 decembrie 2021.”

PRIM-MINISTRU

**LUDOVIC ORBAN**